Eesti otsib lemmiklaulu

"Eesti otsib lemmiklaulu" oli Eesti telesaade, mille raames selgitati välja läbi aegade parim eesti artistide esitatud laul. Sarja tootis ja kandis üle TV3, saatejuht oli Alari Kivisaar. Võistluse võitis Tõnis Mäe laul "Koit", mis võistlusel kõlas Oliver Timmuski ja Tartu Akadeemilise Meeskoori esituses. 
2009. aasta alguses oli kõikidel soovijatel võimalus pakkuda TV3 kodulehel saatesse oma lemmiklugusid. Sadadest lauludest valis 70-liikmeline akadeemia välja 64 lugu, mis jaotati ära kaheksasse saatesse. Igal saatel oli oma pealkiri / teema. Igas saates osales 8 laulu, millest pääses finaali kaks laulu, üks akadeemia punktidega ja teine telefonihääletuse tulemuste põhjal. Igas saates oli kohal kolmeliikmeline akadeemia esindus, kes kommenteeris esitatud laule ning lisasid oma mälestusi selle lauluga seoses. Finaalis osales 16 lugu, millest telefonihääletusega selgus välja võitja. 
Akadeemia.
Akadeemia oli seitsmekümneliikmeline. Mõned akadeemiasse kuulunud isikud olid:
Aarne Saluveer, Allan Roosileht, Anne Veesaar, Contra, Elektra, Emil Rutiku, Hirvo Surva, Imre Sooäär, Ivar Must, Jaanus Nõgisto, Juhan Paadam, Kaari Sillamaa, Laine Jänes, Maian Kärmas, Margus Tsahkna, Mart Sander, Owe Petersell, Peeter Rebane, Priit Pajusaar, Reet Linna, Romi Hasa, Tanel Tatter, Tiia-Ester Loitme, Urmas Lattikas, Valdo Randpere, Heidy Purga, Peeter Oja.
Saated.
Saade 1. Armastuslaulud.
Saade salvestati Tartus Vanemuise kontserdimajas. Akadeemiat esindasid Laine Jänes, Romi Hasa ja Mart Mardisalu. 
Akadeemia punktidega pääses finaali "Mis värvi on armastus?"
Telefonihääletusega pääses finaali "Raagus sõnad"
Saade 2. Laulud teatrilavalt ja ekraanilt.
Saade salvestati Tartus Vanemuise kontserdimajas. Akadeemiat esindasid Ilmar Raag, Anne Veesaar, Elektra. 
Akadeemia punktidega pääses finaali "Pistoda laul"&lt;br&gt;Telefonihääletusega pääses finaali "Laul põhjamaast"
Saade 3. Punk- ja rokklood.
Saade salvestati Vanemuise kontserdimajas. Akadeemiat esindasid Rein Kilk, Tiia-Ester Loitme ja Peeter Oja. 
Akadeemia punktidega pääses finaali "Helinälg"&lt;br&gt;
Telefonihääletusega pääses finaali "Tsirkus"
Saade 4. Peo- ja tantsulaulud.
Saade salvestati Vanemuise kontserdimajas. Akadeemiat esindasid Allan Roosileht, Riho Rõõmus ja Kirsti Timmer. 
Akadeemia punktidega pääses finaali "Saaremaa valss"&lt;br&gt;
Telefonihääletusega pääses finaali "Suveöö"
Saade 5. Laulud välismaistelt autoritelt.
Saade salvestati Vanemuise kontserdimajas. Akadeemiat esindasid Antti Kammiste, Ivar Must ja Owe Petersell
Akadeemia punktidega pääses finaali "Naerata" &lt;br&gt;
Telefonihääletusega pääses finaali "Laula mu laulu helisev hääl"
Saade 6. Laulud Eestimaast.
Saade salvestati Vanemuise kontserdimajas. Akadeemiat esindasid luuletaja Contra, Eesti Ekspressi peatoimetaja Priit Hõbemägi ja dirigent Hirvo Surva.
Akadeemia punktidega pääses finaali "Koit"&lt;br&gt;
Telefonihääletusega pääses finaali "Eesti muld ja Eesti süda"
Saade 7. Eurolaulud.
Saade salvestati Vanemuise kontserdimajas. Akadeemiat esindasid Juhan Paadam, Maian Kärmas ja Paavo Nõgene. 
Akadeemia punktidega pääses finaali "Kaelakee hääl" &lt;br&gt;
Telefonihääletusega pääses finaali "Everybody"
Finaal.
Otseülekanne toimus Pärnu Kontserdimajast. Esikümne järjestus: